Legal Document

Category: 0

Text:
18. ΝΟΜΟΘΕΤ. ΔΙΑΤΑΓΜΑ υπ’ αριθ. 998 της 30 Σεπτ. /6 Οκτ. 1971 (ΦΕΚ Α΄ 192) Περί τροποποιήσεως και συμπληρώσεως του Νόμ. 3217/55 περί αγοράς υπό του Δημοσίου εκτάσεων του Ο.Δ.Ε.Π. ως ούτος ισχύει μετά την τροποποίησιν και συμπλήρωσίν του υπό του Ν.Δ. 4546/66. Άρθρ.1.-1.Η διαδικασία, οι όροι και αι προϋποθέσεις αι καθοριζόμεναι υπό του Ν.Δ. 4546/66 έχουν εφαρμογήν και δια τας αιτήσεις τας υποβληθείσας προς οριστικήν παραχώρησιν κατεχομένων υπό το καθεστώς του Νόμ. 3217/55 οικοπέδων του Οικισμού Περάματος, εφ’ όσον δεν εξεδόθησαν οι οριστικοί τίτλοι κυριότητος των οικοπέδων μέχρι της ενάρξεως της ισχύος του Ν.Δ. 4546/66. 2.Εκδοθέντες ήδη οριστικοί τίτλοι κυριότητος μετά τη έναρξιν της ισχύος του Ν.Δ. 4546/66 συμφώνως προς τας διατάξεις αυτού θεωρούνται έγκυροι και ισχυροί και αν έτι αι προς παραχώρησιν αιτήσεις υπεβλήθησαν προ της ενάρξεως της ισχύος του Νόμου τούτου. Άρθρ.2.-(Αντικαθίσταται η παρ. 2 του άρθρ. 1 του Ν.Δ. 4546/66, ανωτ. αριθ. 10, αφ’ ης ίσχυσεν) Άρθρ.3.-Δια την εφαρμογήν των διατάξεων του Νόμ. 3217/55, Ν.Δ. 4546/66 και του παρόντος εν τη εννοία του οικοπέδου περιλαμβάνεται και ιδανικόν μερίδιον αυτού. Άρθρ.4.-Οι μη υποβαλόντες αιτήσεις προς οριστικήν παραχώρησιν των παρ’ αυτών κατεχομένων οικοπέδων εντός των υπό των διατάξεων της παρ. 2 του άρθρ. 1 του Ν.Δ. 4546/66 ταχθεισών προθεσμιών δύναται υφισταμένων των εν τω άρθρω τούτω προϋποθέσεων ν’ αναγνωρισθούν δικαιούχοι παραχωρήσεως οικοπέδου, εφ’ όσον υποβάλλουν αίτησιν εντός εξαμήνου ανατρεπτικής προθεσμίας από της ενάρξεως της ισχύος του παρόντος. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, εκτός εάν άλλως ορίζεται εν αυτώ.